Bækvej 3, 4660 Store Heddinge | Ejendomme | SV20162 | Nybolig Ejendomsmægler
Murstensvilla i 1½ plan Se billederne her
Bækvej 3 , Bjælkerup 4660 Store Heddinge
Kontantpris 1.075.000 Ejerudgift pr. md.1.772
Murstensvilla med solrige og tillokkende udearealer
Murstensvilla i 1½ plan
Muret udhus
Omgivet af de idylliske marker ligger Store Heddinge med alt til hverdagens behov og også her finder I denne præsentable murstensvilla i halvandet plan med sydvendte have med flot beplantning.
Fra entréen udfolder stuen sig, og I vil med det samme opleve den indbydende atmosfære, som underbygges af de mange vinduer mod vest og vindueskarnappen mod syd. Når mørket falder på, kan brændeovnen overtage den stemningsskabende funktion. Der er mange indretningsmuligheder til sofamøblerne og spisesektionen, og tilstødende ligger et veldisponeret køkken med fortrinlige forhold til de gastronomiske oplevelser. Etagen fuldendes af et badeværelse med el-gulvvarme, og så mangler I blot at se førstesalen med charmerende, synlige hanebånd. Den nuværende indretning byder på et rummeligt værelse, men da reposen har en flot størrelse, er det muligt at etablere endnu et værelse.
Mellem villaen og udhuset er der et hyggeligt miljø til havemøblerne på de køligere dage, mens den sydvendte træterrasse kan indtages, når solen varmer. Haven er flot anlagt med flere æbletræer, roser og stauder, som løbende pryder udearealerne, og i drivhuset kan de grønne fingre også få frit spil. Der er en overdækning til brændestakken og vasketøjet, og i udhuset kan vaskefaciliteterne installeres.
Hverdagen er let at strukturere, og inden for halvanden kilometer ligger Store Heddinge Skole, daginstitution og flere supermarkeder. Desuden er villaen placeret på en stille vej, og nærmiljøet er særdeles naturskønt, hvor dyreliv kan spottes. Har I mod på den frisk cykeltur, er der kun fem kilometer til kyststrækningen, og i Rødvig er der badestrand og et hyggeligt havnemiljø.
Lyder det som et sted for jer? Book en fremvisning allerede i dag.